### Metsä-ELITE:n kokous 4/2015

# **Aika:** 5.3.2015 klo 9.15–15.30

**Paikka:** MMM, Hallituskatu 3, kokoushuone Apaja

**Osallistujat:** Katja Matveinen-Huju, MMM (pj), Kaisa Junninen, Metsähallitus (siht.)

Saara Lilja-Rothsten, Tapio Oy (siht.), Erkki Eteläaho, METO

Virpi Sahi, SLL, Lauri Kajander, Luonto-Liitto

Maarit Kaukonen, Metsähallitus, Kari T. Korhonen, Luke

Henrik Lindberg, HAMK, Maarit Loiskekoski, YM

Markus Nissinen, MTK, Rauli Perkiö, Metsähallitus, Pekka Punttila, SYKE

Kimmo Syrjänen, SYKE, Mona Bäckman, SMK

**Muistio**

1. Puheenjohtaja avasi kokouksen ja hyväksyttiin asialista.
2. Hyväksyttiin edellisen kokouksen muistio muutoksitta (liite 1).
3. **Hiilivarasto, vesitalouden ja muiden ekosysteemipalveluiden huomioiminen priorisointityössä OMT-VT ja CT-ClT-luokissa (liite 2)**

Käytiin läpi toimenpiteiden vaikutukset ekosysteemipalveluihin lehtoja karummissa metsissä ja korjailtiin Saaran ja Kaisan tekemää alustavaa arviota. Korjatut arviot löytyvät ELITE-Excelin välilehdeltä Askel 10.

1. **Toimenpideportfolio 1 % ja 15 % OMT-VT ja CT-ClT, kun ekosysteemipalvelutarkastelu on mukana (liite 3)**

Palautettiin mieliin resurssiallokaation eli toimenpideportfolion laatimisen periaatteet Saaran kirjoittaman loppuraporttiluonnostekstin avulla. Resurssiallokaatioprosentit ovat pinta-alaosuuksia elinympäristön heikentyneestä pinta-alasta. Priorisoidut toimenpiteet vaikuttavat heikentymisen vähenemiseen, ja heikentymisen vähenemisten summaksi tavoitellaan 15 % tai 1 %. Lähtökohtana on, että toimenpide on käytännössä toteutettavissa. Toimenpiteet voivat olla päällekkäisiä, esim. eläviä ja kuolleita säästöpuita voidaan jättää samoille paikoille.

Yritetään olla tarkkana, ettei toimenpiteiden painotuksia muuteta liikaa ekosysteemipalvelujen perusteella, koska pääpaino on pidettävä monimuotoisuuden tilan edistämisessä.

Tarkenettiin toimenpideportfoliota ja tehtiin ekosysteemipalvelut huomioiva priorisointi 15 %:n portfoliolle (liite 3), mutta ei ehditty tehdä ekosysteemipalvelut huomioivaa 1 % -resurssiallokaatiota. Saara ja Katja tekivät 1%-resurssiallokaation kokouksen jälkeen (*Sivuhuomautus: Laskettiin eläviä ja kuolleita ja todettiin, että kuolleilla on parempi kustannustehokkuus kuin elävillä – ja että priorisaatio on kuin pontikankeitto: tärkeintä on, että prosentteja tulee.*)

Huomioita:

* *PEFC-sertifiointi*-toimenpiteen nimeä muutettiin => *PEFC:n uudet standardit*. Itse PEFC-sertifiointia ei voi lisätä koska käytännössä koko metsäpinta-ala on jo sertifioitu.
* Karuimmissa metsissä pelkkä suojelu ei takaa luontotyypin säilymistä, koska ilman hoitoa karut metsät tuoreentuvat; tosin suojelu takaa joka tapauksessa puuston järeytymisen ja kuolleen puuston muodostumisen.

1. **Loppuraportin kirjoittaminen**

*(Työryhmän kirjoitusvastuut on jaettu pöytäkirjassa nro 3/2015. OHJE: Toimenpiteen kuvauksessa max n. ½ sivua. Tekstissä kuvataan mitä toimenpiteeseen kuuluu, mistä kustannukset koostuvat ja mitkä ovat toimenpiteen ekologiset vaikutukset sekä ekosysteemipalveluvaikutukset lyhyesti. Kuvauksessa tarkastellaan kaikkia elinympäristötyyppejä tarpeen mukaan.)*

Käytiin läpi kirjoitusvastuut ja tekstien tilanne. Joitakin tekstejä on jo luonnosteltu. Täsmällisiä kirjoitusohjeita ei vielä ole, joten tekstiä on vaikea kirjoittaa, kun ei ole selvillä mitä tulee taulukoihin ja mitä vain tekstiin. Muistutettiin, että epävarmuustekijät pitää saada kirjattua loppuraporttiin.

Teksteihin lisätään viitteet normaalin viittauskäytännön mukaisesti.

1. **METELI-toimenpiteet**

Jätetään ”METELI-toimenpiteille” arviolta 10 % resursseista. Käytiin lyhyesti läpi toimenpiteet, jotka eivät sisälly ELITE-taulukkoon:

Vaihettumisvyöhykkeiden luonnonhoito (soiden metsäiset reunat) sisältyy sertifiointeihin

Vesistöjen suojakaistojen puuston säästäminen sisältyy sertifiointeihin

Ennakkoraivauksen tekemättä jättäminen

Energiapuun korjuun vähentäminen <= Kuolleen puun säästäminen

Lahopuun aktiivinen tuottaminen <= Puuston rakenteen luonnontilaistaminen

Jalojen lehtipuiden suosiminen metsänkasvatuksessa ja säästäminen hakkuissa

Suunnistuskilpailujen järjestäminen paahdealueilla=> Harjujen hoito pitäisi priorisoida erikseen

Peltojen metsittäminen

Vieraslajien poisto (vieraat puulajit) marginaalinen tp, tehdään vain suojelualueilla

Vieraslajien poisto (kenttäkerroksen vieraat "valtaajalajit") vieraslajit mahdollisesti kasvava ongelma (jättipalsami, jättiputki ym.), joten jotenkin huomioitava

Suojelualueen perustaminen (LsL) metsäpalo-, myrsky-, lumenmurto-, kirjanpainaja- ja majavakohteille voidaan katsoa sisältyvän toimenpiteeseen *Suojelualueen perustaminen* (joskaan tällaisia alueita ei ole otettu erityisesti huomioon kustannusten määrittämisessä)

Suojelualueen (LsL) perustaminen (avo)hakkuun jälkeen voidaan katsoa sisältyvän toimenpiteeseen *Suojelualueen perustaminen* (joskaan tällaisia alueita ei ole otettu erityisesti huomioon kustannusten määrittämisessä)

Maisematason suunnittelu kytkeytyneisyyden parantamiseksi ”jälkitoimia”

Luonnonhoitoalueiden keskittäminen ”jälkitoimia”

1. **ELITE-työn jatko**

* ELITE-seminaari on siis 24.3.2015. Ilmoittautuminen SYKE:n koulutuksen kautta.
* Seuraavan Eliitti-ELITE:n kokouksen jälkeen (10.3.) tehdään doodle-kysely seuraavan Metsä-ELITE:n ajankohdasta. (Huom. lisäys 10.3.: seuraava kokous on pidettävä kiireellisesti, joten kokouspäiväksi päätettiin pj:n ja sihteerien kalenterien pohjalta ma 16.3.)

1. Puheenjohtaja päätti kokouksen klo 15:07.